**Výbor Národnej rady Slovenskej republiky**

 **pre sociálne veci a bývanie**

 **47.** schôdza výboru

**Výpis**

zo zápisnice z rokovania 47. schôdze Výboru Národnej rady Slovenskej republiky pre sociálne veci a bývanie konanej dňa 8. decembra 2008

Výbor Národnej rady Slovenskej republiky pre sociálne veci a bývanie prerokoval dňa 8. decembra 2008 návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869).

Výbor neschválil uznesenie navrhnuté spravodajcom, lebo za predložený návrh uznesenia nehlasovala nadpolovičná väčšina všetkých členov výboru (§ 52 zákona č. 350/1996 Z. z.).

Z 12 členov výboru bolo prítomných 8 členov výboru, 4 hlasovali za uznesenie a 4 boli proti.

**Jozef Halecký**

 **predseda výboru**

**overovatelia výboru:**

**Zoltán Horváth**

**Róbert Madej**

**Výbor Národnej rady Slovenskej republiky**

 **pre sociálne veci a bývanie**

 **47.** schôdza výboru

**Návrh**

**U z n e s e n i e**

## Výboru Národnej rady Slovenskej republiky

**pre sociálne veci a bývanie**

**z 8. decembra 2008**

Výbor Národnej rady Slovenskej republiky pre sociálne veci a bývanie prerokoval návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869) a

1. s ú h l a s í

 s návrhom skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869);

# o d p o r ú č a

**Národnej rade Slovenskej republiky**

 návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Marianovi Janušekovi, poverenému riadením Ministerstva výstavby a regionálneho rozvoja Slovenskej republiky (tlač 869) **schváliť**;

##### u k l a d á

**predsedovi výboru**

 o výsledku rokovanie informovať predsedu gestorského Výboru Národnej rady Slovenskej republiky pre verejnú správu a regionálny rozvoj.

**Jozef Halecký**

 **predseda výboru**

**overovatelia výboru:**

**Zoltán Horváth**

**Róbert Madej**